### **Dagsorden og referat**

**Stiftende general forsamling for Foreningen Maniketan**

**CVR: 40631534**

**Aarhus 02.07.2019**

**Fremmødte:**

Niels Kjær-Richardt (bestyrelsesmedlem)

Maja Kjær Petersen (bestyrelsesmedlem)

Else Jagd Poulsen (bestyrelsesmedlem)

Charlotte Kjær-Richardt (Formand)

1. **Valg af dirigent**

Niels Kjær-Richardt enstemmigt valgt som dirigent

1. **Valg af referent**

Niels Kjær-Richardt enstemmigt valgt som referent

1. **Formandens eller bestyrelsens beretning til godkendelse**

Alle fire fremmødte blev valgt ind i bestyrelsen. Da dette er første, og stiftende generalforsamling, udelades formandens beretning.

Istedet henvises der til foreningens vedtægter. Disse blev gennemgået og godkendt enstemmigt af bestyrelsen til offentliggørelse på foreningens hjemmeside. (www.maniketan.dk)

Foreningen Maniketan stiftes med det formål at overtage det arbejde Else Jagd Poulsen og Maja Kjær Petersen har udført som et privat initiativ.

Dette arbejde har bestået i at samle midler ind fra private danske sponsorer og forskellige foreninger med det formål at støtte uddannelse og opfostring af forældreløse og udsatte børn i Indien.

Da Else Jagd Poulsen og Maja Kjær Petersen efter mange års virke ønsker at neddrosle deres indsats, føres deres aktiviteter ind i et mere formaliseret system, som organiseres i Foreningen Maniketan.

1. **Godkendelse af regnskab**

Intet regnskab endnu.

1. **Fastsættelse af kontingent**

Bestyrelsen besluttede at der er to kontingent typer:

Kontingent A: Et årligt kontingent på 2400,- som kan betales i rater

månedsvis, eller som et årligt beløb, med forfald senest d. 1.

Oktober hvert år.

Kontingent B: Et årligt kontingent på DKK 600,00 om året der betales som

12 rater af DKK 50,00 eller som årlig betaling med forfald senest d. 01. Oktober hvert år.

Kontingent A betalere vil få detaljeret oplysning om hvad deres bidrag går til, idet foreningen årligt vil oplyse om hvilke drømme om uddannelser forskellige børn har givet udtryk for og hvilke børn og unge der støttes med den pågældende kontingent betalers bidrag. Kontingent A betalere vil modtage opdateringer omkring forløbet af den eller de pågældende børn og unges uddannelsesforløb

Kontingent B betaler vil få en generel orientering om hvad deres bidrag er anvendt til.

1. **Valg af formand, kasserer, bestyrelse, revisorer, suppleanter mv.**

Bestyrelsen blev valgt som følger:

Charlotte Kjær-Richardt (Formand)

Niels Kjær-Richardt (Kasserer)

Else Jagd Poulsen

Maja Kjær-Petersen

Revisor blev ikke valgt. Revisor vil blive valgt og offentliggjort senest på generalforsamlingen

1. **Diskussion af indkomne forslag**

Ingen indkomne forslag

1. **Eventuelt**

Intet under evt.